stanford-oval/wikipedia huggingface dataset:
רעידת האדמה בוורונה (1117)
הערות שוליים

1 2 3 4  .Emanuela Guidoboni, Alberto Comastri, Enzo Boschi, 2005. “The exceptional earthquake of 3 January 1117 in the Verona area (northern Italy): A critical time review and detection of two lost earthquakes (lower Germany and Tuscany). Journal of Geophisical Research, 110 pp. 1-20
↑  Carlo Doglioni et al, Conference on the great 1117 Veronese earthquake, ARMEDEA - Archaeology of Medieval Earthquakes in Europe (1000-1550 AD), 20/01/2017
↑  G. Solinas (1981), Storia di Verona (Verona: Centro Rinascita), 244. The late eight - or early ninth-century Versus de Verona contains a now indispensable description of Verona's early medieval architecture, including Roman ruins.
↑  .Emanuela Guidoboni, Alberto Comastri, Enzo Boschi, 2005. “The exceptional earthquake of 3 January 1117 in the Verona area (northern Italy): A critical time review and detection of two lost earthquakes (lower Germany and Tuscany). Journal of Geophisical Research, 110: p.8, article 4.1
↑  .Emanuela Guidoboni, Alberto Comastri, Enzo Boschi, 2005. “The exceptional earthquake of 3 January 1117 in the Verona area (northern Italy): A critical time review and detection of two lost earthquakes (lower Germany and Tuscany). Journal of Geophisical Research, 110: pp. 1, 10-11
1 2  .Emanuela Guidoboni, Alberto Comastri, Enzo Boschi, 2005. “The exceptional earthquake of 3 January 1117 in the Verona area (northern Italy): A critical time review and detection of two lost earthquakes (lower Germany and Tuscany). Journal of Geophisical Research, 110: pp. 1, 11-12
↑  Paolo Forlin, The great 1117 Veronese earthquake – conference summary and slides, Paleoseismicity.org, 20/01/2017
1 2  .Emanuela Guidoboni, Alberto Comastri, Enzo Boschi, 2005. “The exceptional earthquake of 3 January 1117 in the Verona area (northern Italy): A critical time review and detection of two lost earthquakes (lower Germany and Tuscany). Journal of Geophisical Research, 110: p11
↑  Guidoboni, E. (1984), 3 Janvier 1117: Le tremblement de terre du MoyenAge roman, Aspects des sources, inTremblements de terre histoireet arche ́ologie,IVe`mes Rencontres internationales d’arche ́ologie etd’histoire d’Antibes, 2.3.4 Novembre 1983, edited by B. Helly andA. Pollino, pp. 119–139, Assoc. pour la Promotion et la Diffusiondes Connaissances Arche ́ol., Valbonne, France
רשימות מבית המוות

| --- | --- |

 מידע כללי
 מאת:  פיודור דוסטויבסקי 
 שפת המקור:  רוסית 
 סוגה:  רומן 
 מקום התרחשות:  האימפריה הרוסית, המחוז הפדרלי הסיבירי 
 הוצאה
 תאריך הוצאה:  1862 
 סדרה
 ספר קודם:  Humiliated and Insulted 
 הספר הבא:  כתבים מן המרתף 
 
רשימות מבית-המוות הוא רומן משנת 1862 מאת הסופר הרוסי פיודור דוסטויבסקי.
הרומן נכתב בהשראת שהייתו בכלא בסיביר ועבודתו שם.
ברומן מסופר על חייו של אסיר-פרך בשם אלכסנדר פטרוביץ' גוריאנצ'יקוב אשר נשפט לעשר שנים של עבודות-פרך בסיביר על רצח אשתו.
הרומן מתרכז בהצגת חיי היום-יום במחנה העבודה. הוא מורכב מאוסף רשימות של הגיבור אשר מספרות על האסירים השונים, תנאי המחיה, המשמעת והענישה, ועוד נושאים רבים מחיי המחנה.
הערות שוליים

| --- | --- |
בקרת זהויות :  NLI: 987007345689905171  BnF: cb11953535n (data)  GND: 4364835-6  MusicBrainz work: dc658206-c38a-4b0c-83a0-47af95bda7cb  VIAF: 179309239   WorldCat (עם VIAF): 179309239 
ערך זה הוא קצרמרבנושא ספרות. אתם מוזמנים לתרום לוויקיפדיה ו.
רוברט שפירו

| --- | --- |
אין תמונה חופשית
 לידה:  2 בספטמבר 1942 (בן 82) פליינפילד, ארצות הברית 
 מדינה:  ארצות הברית 
 השכלה:  אוניברסיטת קליפורניה בלוס אנג'לס  תיכון אלכסנדר המילטון 
 www.robertshapiro.com
 
רוברט לסלי שפירו (באנגלית: Robert Shapiro; נולד ב-2 בספטמבר 1942) הוא עורך דין יהודי-אמריקאי שעוסק בתחום המשפט האזרחי ושותף בכיר במשרד עורכי הדין גלסר וייל פינק ג'ייקובס הווארד אווצ'ן ושפירו, הנמצא בלוס אנג'לס.
חייו

שפירו נולד בפליינפילד (אנ') שבניו ג'רזי. הוא קיבל תואר ראשון במימון מאוניברסיטת קליפורניה בלוס אנג'לס ב-1965 ותואר במשפטים מאוניברסיטת לויולה מרימאונט (אנ') ב-1968. עיקר פרסומו הוא בהיותו חלק מצוות הסנגורים (שכונה "צוות החלומות"), שהביא לזיכויו של או. ג'יי. סימפסון ב-1995, מאישום ברצח אשתו לשעבר ניקול בראון ושל חברהּ רון גולדמן.
לאחר הטיפול במקרהו של סימפסון, התרחק שפירו מפרקטיקה פלילית ועבר לעסוק בליטיגציה אזרחית.
הוא ייצג  לאורך השנים את הספורטאים דריל סטרוברי (אנ'), חוזה קנסקו (אנ') ווינס קולמן (אנ'); וכן את ג'וני קרסון, כריסטיאן ברנדו (אנ'), לינדה לאבלייס, משפחת קרדשיאן ואף לי ביילי (אנ').
בתרבות הפופולרית

שפירו ידוע כעורך דין סלבריטאי בעצמו, ושיחק את עצמו במספר סדרות טלוויזיה וסרטים, בהם הסרט "משחקי גנגסטה" מ-2005. בגלל העניין הרב במשפט הרצח של סימפסון, הסיפור עובד לסדרות טלוויזיה וסרטים, שבהם שיחקו את שפירו:
ברוס וייץ (אנ') שיחק את שפירו בסרט "The O. J. Simpson Story" ב-1995.
רון סילבר גילם את דמותו בסרט הטלוויזיה של CBS‏ "American Tragedy" בשנת 2000.
ג'ון טרבולטה שיחק את עורך הדין שפירו בעונה הראשונה של "סיפור פשע אמריקאי".
סלבטור שוארב גילם את דמותו ב"מפלצות: הסיפור של לייל ואריק מננדז".
רכס מילן

| --- | --- |
אין תמונה חופשית
 מידע כללי
 גובה:  3,200 מ' 
 מיקום:  אזור הברית האנטארקטית,
 רכס הרים:  הרי ויקטורי 
 קואורדינטות:  72°20′00″S 166°15′00″E﻿ / ﻿72.333333333333°S 166.25°E﻿ / -72.333333333333; 166.25
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מילן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומירכס מילן
 
רכס מילן (באנגלית: Millen Range) הוא רכס הרים נישא, בהרי ויקטורי, באזור חוף בורכגרווינק של ארץ ויקטוריה, שבאנטארקטיקה.
שיא גובהו של הרכס - 3,200 מטרים מעל פני הים.
הרכס ממוקם ממערב לרכס הקרטוגרפים.
היסטוריה

שמו של הרכס ניתן לו על ידי משלחת הסקר הגאולוגית לאנטארקטיקה של ניו זילנד (New Zealand Geological Survey Antarctic Expedition בראשי תיבות: NZGSA) שחקרה את אנטארקטיקה בעונת המחקר (הקיץ האנטארקטי) 1962–1963.
הרכס נקרא על שם ג'ון מ. מילן (John M. Millen), שפיקד על המשלחת.
הערות שוליים

1 2 3 4 5  מידע גאוגרפי והיסטורי
↑  מידע על גובה הרכס
| אתרים ברכס מילן |
| --- | --- | --- |
| הרים | פסגת אודונל • פסגת אומגה • פסגת אינפרנו • פסגת גלס • פסגת הד • פסגת טורט • פסגת לה קוטור • פסגת ניו ייר • פסגת סירק |  |
| אוכפים | אוכף טובוגאן |  |
| הרי ויקטורי |
| --- | --- | --- |
| רכסי הרים | אוונס • בארקר • בייקר • הנדלר • מילן • מלטה • קלאפ • קרטוגרפים • קרטר |  |
| הרים | אולדריג' • אלברטס • בוס • בראמבל • ברוסטר • ברטון • ברטלן • גלס • הד • הרינגטון • מקדונלד • נורת'האמפטון • ניו ייר • סירק • פיליפס • פירסון • קאפלינג • קולינס • קונרד |  |
| מעברי הרים | בנייטד • טובוגאן • סופט סנואו |  |
| נונאטאקים | נונאטאק נלסון |  |
| קרחונים | אולסון • אוסוגה • אינגהם • אלדר • באוורס • בארג • בר • בורכגרווינק • בייקר • דיוואלד • הירפילד • המפריז • הנד • ווד • וייטהול • טאקר • טריינר • טרפלגר • לאנגוואד • ליין • לנסן • מרינר • פרל הארבור • קולסטון • קרול • רודולף |  |
רואן יומן

רואן לנקסטר יומן (באנגלית: Rowan Lancaster Human; נולד ב-21 בינואר 2001 בדרום אפריקה) הוא כדורגלן דרום אפריקאי המשחק בעמדת הקשר ההתקפי בקבוצת אמאזולו מליגת העל הדרום-אפריקאית ובנבחרת דרום אפריקה.
קריירת מועדונים

יומן גדל במחלקת הנוער של בידווסט ויטס. הוא ערך 11 הופעות ליגה במדי הקבוצה הבוגרת של המועדון במסגרת ליגת העל הדרום-אפריקאית, בהן הבקיע שער אחד.
ב-7 באוקטובר 2020 חתם יומן במכבי תל אביב מליגת העל הישראלית, והושאל למשך עונה אחת לבית"ר תל אביב בת ים מהליגה הלאומית. ב-2 בנובמבר ערך את הופעת הבכורה שלו במועדון, בהפסד 1-0 להפועל ראשון לציון במסגרת המחזור השישי בליגה לעונת עונת 2020/2021 בליגה הלאומית. ב-6 בנובמבר הבקיע את שער הבכורה שלו במועדון, בניצחון 3-0 על הפועל ראשון לציון במסגרת הליגה. בסך הכל 24 הופעות ליגה במדי המועדון, בהן הבקיע חמישה שערים.
ב-1 ביולי 2021 חתם יומן במריצבורג יונייטד מליגת העל הדרום-אפריקאית.
קריירה בינלאומית

ב-13 ביולי 2022 ערך יומן את הופעת הבכורה שלו בנבחרת דרום אפריקה, בהפסד לנבחרת מוזמביק במסגרת גביע אפריקה הדרומית 2022.
הערות שוליים

↑  Rowan Human: Reported Kaizer Chiefs target signs for Maccabi Tel Aviv באתר Goal, ‏ 7 באוקטובר 2020 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רואן יומן".
רוברטה אנסטס

רוברטה אלמה אנסטס (רומנית: Roberta Alma Anastase; נולדה ב-27 במרץ 1976) היא פוליטיקאית רומנייה.
ביוגרפיה

אנסטס נולדה בפלוישט, היא נבחרה למיס רומניה וייצגה את מדינתה במיס תבל 1996.
היא למדה בפקולטה לסוציולוגיה, פסיכולוגיה ועבודה סוציאלית ובפקולטה למדעי המדינה ולימודי אירופה באוניברסיטת בוקרשט, היא שימשה כמנהלת של חברה למסחר, מ-2001 עד 2003 היא הייתה סגנית נשיאת מועצת הנוער הרומנית ומ-2004 החלה לשמש חברה בפרלמנט מטעם המפלגה הדמוקרטית ליברלית, מ-2006 ועד 2008 היא הייתה חברה בוועד ליחסי חוץ של הפרלמנט.
ב-2009 החלה לשמש כדוברת בית הנבחרים של רומניה ובכך נהייתה לאישה הראשונה הנושאת תפקיד זה, אנסטס היא אזרחית כבוד של מדינת נברסקה ושל עיר במרילנד.
הערות שוליים

↑
↑
| --- | --- |
בקרת זהויות :  GND: 1119652278  VIAF: 5508148037711988350000   WorldCat (עם VIAF): 5508148037711988350000
קרלסון על הגג

| --- | --- |

 מידע כללי
 מאת:  אסטריד לינדגרן
 איורים:  אילון ויקלנד
 שפת המקור:  שוודית
 סוגה:  רומן קצר 
 נושא:  כלב, אנטי קונפורמיזם, מתיחה 
 מקום התרחשות:  סטוקהולם 
 הוצאה
 תאריך הוצאה:  1955
 מספר עמודים:  146
 עורך:  יעל גובר
 הוצאה בעברית
 הוצאה:  זמורה ביתן
 תאריך:  2017
 תרגום:  דנה כספי
 סדרה
 סדרת ספרים:  קארלסון המעופף
 הספר הבא:  קרלסון על הגג חוזר שנית
 קישורים חיצוניים
 מסת"ב:  מסת"ב 978-965-566-392-1
 הספרייה הלאומית:  004052789
 
קרלסון על הגג (בשוודית: Lillebror och Karlsson på taket) הוא ספר מאת הסופרת השוודית אסטריד לינדגרן והספר הראשון בטרילוגיית הילדים "קארלסון המעופף" אשר פורסמה לראשונה בשנת 1955 בשוודיה. היצירה תורגמה לראשונה לעברית, יחד עם צמד ספרי ההמשך בשנת 1967 בהוצאת עם עובד תחת השם קארלסון המעופף, ולאחר מכן בשנת 2017 על ידי דנה כספי בהוצאת זמורה ביתן. הספר זכה להכרה ספרותית ברחבי העולם, וכיום ישנם שני סרטים מצוירים ושני סרטים מצולמים אשר מבוססים על ספר זה או על עיבודיו.
עלילה > קרלסון על הגג

משפחת סוונטסון היא משפחה רגילה לגמרי המונה אב, אם ושלשה אחים ומתגוררת בסטוקהולם שבשוודיה. קטני בן השבע, מתואר כילד לו עיניים כחולות, אף סולד, אזניים לא רחוצות ומכנסיים שנקרעים כל הזמן בברכיים. באחד הערבים בו הוא משקיף אל תוך חלון חדרו בחוסר מעש, רואה קטני ברנש מתעופף אשר נוחת בחדרו ומציג את עצמו כקרלסון. לאחר שיחה קצרה בין השניים, לוקח קרלסון את קטרו של קטני ומפעיל אותו בהבטחה כי הוא מכונאי הקטרים הטוב ביותר בתבל. לאחר מספר דקות, בניגוד להבטחתו של קרלסון הקטר התפוצץ, וקטני נשאר לבד עם ההבטחה כי יקבל את אחד מהקטרים של קרלסון אשר בביתו שעל הגג, עם קטר הרוס ועם ציפייה לקראת ביקורו הבא של קרלסון.
עלילה > קרלסון בונה מגדל

משפחת סוונטסון לא האמינה בקיומו של קרלסון וחשבה כי זוהי דמות מומצאת אשר מטרתה לקחת אחריות על מעשיו של קטני ועל כן, נאלץ קטני להתמודד עם כעס המשפחה בנוגע לנזקים אשר נגרמו כתוצאה מפיצוץ הקטר. אך למרות זאת, קטני ציפה בקוצר רוח לפגישתו השנייה עם הברנש, אשר עמד בהבטחתו והגיע כעבור מספר ימים מיום הפיצוץ. קטני חשש מפגישתם של הוריו עם קרלסון ולכן לא יכל להזמין את קרלסון לארוחת ערב אך עם זאת לא יכל גם לא להציע לקרלסון קציצות שאמו טיגנה ולשם כך השאיר אותו משחק בקוביות בעת שהוא עצמו הלך להביא צלחת מלאה בקציצות. קטני אשר השאיר את קרלסון לשחק בקוביות ולאכול את הקציצות שהביא בעודו הולך לארוחת הערב עם משפחתו ביקש מקרלסון שלא ילך על מנת שיוכל להפגיש בינו לבין הוריו בתום הארוחה. במשך הארוחה מכין קטני את הוריו לקראת המפגש אך כאשר הם מגיעים לחדר, קרלסון איננו ובמקומו מגדל מקוביות אשר על פסגתו ניצבת קציצה אכולה.
עלילה > קרלסון משחק באוהל

בטן, אחותו של קטני, קבעה דייט עם חברה החדש - פלה ולשם כך הבטיחה לקטני 25 אורה בתמורה לכך שלא יראו אותו באותו ערב בסלון. קטני מבטיח זאת לבטן אך בדיוק באותו הערב מופיע קרלסון בחדרו של קטני ומציע לו תחבולה משעשעת אשר במסגרתה הם יגיעו לסלון על מנת לראות את חברה החדש של בטן ויחד עם זאת קטני לא יראה את עצמו. השניים התגנבו לסלון תחת שמיכה, תוך שהם מאזינים לשיחה הרומנטית של הזוג המאוהב ובדיוק ברגע שבו הייתה אמורה בטן להודות באהבתה כלפי פלה, סינוור קרלסון בעזרת פנסו את פלה המבוהל, דבר שגרם לבטן לרדוף אחרי השניים בצעקות אל חדרו של קטני.
עלילה > קרלסון מציע התערבות

הפרק מתחיל בדיון שמתנהל בין קטני לאמו בנוגע לאלימות. במהלך הדיון פולט קטני בטעות כי יבקר בביתו של קרלסון שעל הגג, אך אמו מגיבה בתשובה האדישה :" באמת? איזה יופי לך". באותו היום מופיע בחדרו של קטני קרלסון ומצהיר כי יש לו חום גבוה, והתרופות הטובות ביותר הן ממתקים, דבר שגורם לקטני לשבור את קופת חסכונותיו, ולהוציא את כל הכסף על ממתקים לטובת "בריאותו" של קרלסון. לאחר מכן, קרלסון מושיב את קטני על גבו, והשניים טסים על ביתו של קרלסון.
בביתו, קרלסון מתערב עם קטני התערבות מוזרה: קרלסון התערב עם קטני שתרופת הממתקים תעזור לו נגד החום על פרוסה של עוגת שוקולד. לאחר שקרלסון מפסיד בהתערבות, חוטף מהר את פרוסת העוגה ואוכל אותה, בטענה שצריך לעשות צדק, ואם קטני ניצח בהתערבות, אז אין זה מוגזם שהוא יקבל את פרס הניחומים (פרוסת העוגה). קטני הערמומי אשר חושק בפרוסת העוגה השנייה, מציע לקרלסון התערבות נוספת, ומתערב איתו, שמנה כפולה של תרופת הממתקים, דווקא כן תעזור וקרלסון אכן יחלים, אך גם הפעם הוא מנצח בהתערבות, ושוב קרלסון זוכה בפרס הניחומים.
עלילה > קרלסון מתחבל

לאחר הבראתו של קרלסון, השניים יוצאים לטייל על גגות הבתים בחיפוש הרפתקאות. בעודם מטיילים, שמעו השניים קולות בכי תינוקיים, והחליטו להיכנס לתוך הדירה ממנה נשמעו הקולות. בדירה שכבה תינוקת במיטתה וייבבה, ומיד לאחר שהצליח להרגיעה, החליט לעוף לבדו (בעוד קטני נשאר לבדו בדירה הזרה) בחיפוש אחר חלב. כאשר חזר, הופתע קטני לגלות כי החלב אשר איתו חזר קרלסון, גנוב אך זה, שכנע את קטני כי החלב היה מונח יחד המוני בקבוקים נוספים במרפסת וכי בעליהם של החלב, ישמחו כשיגלו שהחלב שלהם נגנב. לאחר שהשניים השתעשעו עם התינוקת אשר לה קראו זהבית, החליט קרלסון לתחבל מעט בטרם יעזבו את המקום, ועל כן תלה פרוסת נקניקיה אחת על ידית דלת המטבח, דחף פרוסה לתוך מקור של יונה מפוסלת, השחיל חתיכה נוספת לתוך ידה של זהבית ולאחר מכן השניים עפו מהדירה.
קרלסון אשר מחפש הרפתקה נוספת יחד עם קטני מבחין בטעות בזוג פרחחים אשר מנסים לתחבל איש שלישי אשר יושב איתם. השניים, שמטע ושמנדריק, מכייסים אותו וגונבים לו את שעונו מבלי שישים לב, אך קרלסון מצליח לתחבל את שני העבריינים ובכך גורם לאי הבנה אשר במסגרתה השניים נקלעים לריב, מחזירים את הציוד הגנוב ובורחים מהמקום.
בו בזמן, שומעים השניים את צלילן של ניידות כיבוי אש, וקרלסון מתחמק מהמקום, בעוד קטני מחולץ מהגג בידי כבאים.
עלילה > קרלסון משחק ברוחות רפאים

יום לאחר התקרית על הגג, קרלסון הופיע שוב בביתו של קטני, דבר שעורר בו שמחה מפני שידע שיסע בקיץ לחודשיים לסבתו ולא יוכל לראות בתקופה זו את קרלסון ועל כן רצה להיות איתו כמה שיותר לפני הנסיעה ומפי שידע שחבריו, קריסטר וגונילה, אשר כמו משפחתו לא האמינו לקטני בנוגע לקיומו של קרלסון, היו אמורים להגיע אליו באותו היום. ואכן, קרלסון פגש את קריסטר וגונילה ההמומים. השלושה (קריסטר, גונילה וקרלסון) רקמו ביניהם קשרי ידידות ומיד לאחר מכן, החליט קרלסון לשחק ברוחות רפאים, ולשם כך, מסדין מיטתו של קטני, חתך שני חורים לעיניים ובעזרת פחם צייר את שאר תווי הפנים. בעודם מתכוננים למשחק, נשמע צליל שפשוף מוזר בדלת ולאחר מספר שניות, נכנסו לבית שני פורצים. הילדים הספיקו להתחבא מאחורי רהיטים, ואילו קרלסון התחבא בתוך ארון עתיק בחדר המגורים, לבוש בתחפושת רוח הרפאים מהסדין. הפורצים נכנסו לבית והחלו ללקט דברי ערך, עד שהגיעו לאותו ארון עתיק בחדר המגורים אשר ממנו התפרץ קרלסון בתעופה תוך כדי השמעת גניחות אזהרה.
עלילה > קרלסון מכשף את אלברג, הכלבלב התחבלן

כאשר קטני חזר מבית הספר, יחד עם גונילה וקריסטר, "התלווה" אליהם גור פודל קטן, אשר זכה לשם אלברג, על שם הכיתוב אשר על קולרו. כאשר השלושה פגשו בקרלסון, הוצע הרעיון לערוך מופע קסמים, אשר התשלום עליו יהיה סוכריית חמאה "למטרה טובה" - כלומר לקרלסון. הרעיון התקבל ברוב קולות, ולאחר מסע פרסום קצר אשר ערכו קריסטר וגונילה, הגיעו למופע כל הילדים אשר נותרו בידיהם מטבעות של 5 אורה - מחירה של סוכריית חמאה. קרלסון - הקוסם במופע הקסמים, ריחף יחד עם אלברג במופע הקסמים, דבר שעורר תדהמה אצל הצופים וחיבה עמוקה כלפי אלברג. בתום המופע, התעופף קרלסון לביתו עם סוכריות החמאה, קריסטר וגונילה הלכו לביתם, וקטני נשאר לבדו עד שאמו הגיעה ומסרה לו את הבשורה כי הכלב שייך למישהו בשם אלברג ואילו שמו של הכלב הוא בובי, ועל כן, עליהם להחזיר את הכלב לבעליו.
עלילה > קרלסון הולך למסיבת יום הולדת

ערב לפני יום הולדתו של קטני, מזמין קטני את קרלסון למסיבה אשר צפויה להתקיים למחרת אותו היום, ומספר לקרלסון כי עליו לנסוע לסבתו לחודשיים יום אחרי יום הולדתו. בבוקר יום הולדתו, מקבל קטני קופסת צבעים, אקדח צעצוע, ספר, זוג מכנסי ג'ינס וגור כלב תחש (אשר זכה לשם במבי) - המתנה אשר חשק מכל.
בהמשך היום הגיעו אליו קריסטר, גונילה וקרלסון, והארבעה חגגו את יום הולדתו של קטני. לבסוף, כשכולם הלכו, נשאר רק קטני עם גורו החדש במבי, שנרדם בסלסילת הכלבים שלו.
ראו גם

קארלסון המעופף
אסטריד לינדגרן
לקריאה נוספת

נירה לוין, קרלסון על הגג, באתר דף-דף
רוברטה (סרט)

| --- | --- |
כרזת הסרט
כרזת הסרט
 מבוסס על:  מחזמר "רוברטה" (1933)
 בימוי:  ויליאם סייטר 
 הופק בידי:  פנדרו ס. ברמן 
 תסריט:  ג'יין מרפין, אלן סקוט
 עריכה:  ויליאם המילטון 
 שחקנים ראשיים:  פרד אסטר ג'ינג'ר רוג'רס איירין דאן רנדולף סקוט
 מוזיקה:  ג'רום קרן
 צילום:  אדוארד קרונג'אגר 
 מדינה:  ארצות הברית 
 חברת הפקה:  RKO 
 חברה מפיצה:  RKO
 שיטת הפצה:  וידאו על פי דרישה 
 הקרנת בכורה:  8 במרץ 1935
 משך הקרנה:  106 דק' 
 שפת הסרט:  אנגלית 
 סוגה:  סרט מוזיקלי 
 תקציב:  610,000 דולר
 הכנסות:  2,335,000 דולר
 הכנסות באתר מוג'ו:   roberta
 דף הסרט ב־IMDb
 
רוברטה (באנגלית: Roberta) הוא סרט מוזיקלי אמריקאי משנת 1935, בבימויו של ויליאם סייטר, עם פרד אסטר, ג'ינג'ר רוג'רס, איירין דאן ורנדולף סקוט בתפקידים הראשיים.
התסריט מבוסס על המחזמר "רוברטה" של ג'רום קרן ואוטו הרבך שהועלה בברודוויי ב-1933. עיבוד נוסף לרוברטה הופק ב-1952 בשם "Lovely to Look At" בבימויו של מרווין לרוי.
מהשירים התפרסמו "אתמול" ("Yesterday"), שיר נוגה אותו שרה איירין דאן וכן "עשן חודר לעינייך" ("Smoke gets in your eyes"), שיר זה זכה להצלחה עצומה בשנת 1958 בביצוע להקת הפלאטרס והוא מושמע עד היום. גם הוא מושר בפי איירין דאן ולצליליו רוקדים פרד אסטר וג'ינג'ר רוג'רס.
השיר "Lovely to Look At" היה מועמד לפרס אוסקר לשיר המקורי הטוב ביותר.
תקציר העלילה

האק היינס (פרד אסטר) מגיע עם להקתו וידידו ג'ון (רנדולף סקוט) לנמל לה הבר כדי להופיע במועדון של אלכסנדר ווידה (לואיס אלבני) בפריז. ווידה מקבל אותם בכעס כי הוא הזמין קבוצת אינדיאנים ולא אנשים לבנים מאינדיאנה שאינו רוצה בהם.
ג'ון אומר כי בפריז יש לו דודה עשירה בשם מיני (הלן ווסטלי) בעל סלון אופנה יוקרתי בשם "רוברטה".
הם מגיעים לפריז ובבית דודתו פוגש ג'ון את סטפניה (איירין דאן), העוזרת הראשית שלה ומתאהב בה. האק פוגש שם את ליזי (ג'ינג'ר רוג'רס) שמתפארת בתואר של רוזנת אך הוא מכירה אותה כשהיו זוג בארצות הברית. היא מארגנת לקבוצה הופעה במועדון רוסי כדי שהאק לא יחשוף אותה. האר מופיע שם עם ליזי והם שרים "I Won't Dance".
הדודה נוטה למות וסטפני שרה לה את השיר העצוב "Yesterday" שבסופו היא מתה ומורישה את בית האופנה לג'ון שאין לו מושג איך לנהל אותו.
לג'ון יש חברה בארצות הברית בשם סופי (קלייר דוד) והיא מגיעה לפריז לאחר ששמעה על הירושה. האק וסטפני טומנים לה מלכודת ומציעים לה שמלה חשופה שג'ון דוחה אותה. היא נפרדת בכעס מג'ון.
סטפני מגיעה למועדון עם השוער של "רוברטה", ולדיסלב (ויקטור וארקוני) שג'ון חושד שהוא המאהב שלה. היא שרה לבקשתו של ולדיסלב את "Smoke gets in your eyes".
בינתיים מנהלים האק וסטפני את "רוברטה" ומתכננים תצוגת אפנה מפוארת בה הם רוקדים ושרים. ג'ון מגיע ומתברר לו שולדיסלב הוא בן דוד של סטפני. הוא מתוודה בפניה על אהבתו והם מתנשקים.
צוות השחקנים

| שם השחקן/ית | שם הדמות | הערות |
| --- | --- | --- |
| פרד אסטר | האק היינס |  |
| ג'ינג'ר רוג'רס | ליזי |  |
| איירין דאן | סטפני |  |
| רנדולף סקוט | ג'ון |  |
| הלן ווסטלי | דודה מיני | בכלת סלון רוברטה |
| קלייר דוד | סופי |  |
| לואיס אלברני | ווידה | בעל מועדון |
| ויקטור וארקוני | ולדיסלב |  |
ריצ'רד ליקי

| --- | --- |

 לידה:  19 בדצמבר 1944 ניירובי, קניה 
 פטירה:  2 בינואר 2022 (בגיל 77) ניירובי, קניה 
 שם לידה:  Richard Erskine Frere Leakey 
 ענף מדעי:  ארכאולוגיה, אנתרופולוג
 מקום קבורה:  גבעות נגונג 
 מקום לימודים:  Lenana School 
 מוסדות:  אוניברסיטת סטוני ברוק (2002) 
 פרסים והוקרה:  עמית החברה המלכותית (2007)  עמית האקדמיה האפריקאית למדעים (2019)  מדליית האברד (1994)  מדליית זהב (פטרון) של החברה הגאוגרפית המלכותית (1990)  מדליית ליווינגסטון 
 בן או בת זוג:  מייב ליקי (1970–?) 
 צאצאים:  לואיז ליקי 
 מספר צאצאים:  3 
 הערות:  בנם של לואיס ליקי ומרי ליקי
 תרומות עיקריות
 גילוי שרידי הומו הביליס בשנת 1972, הומו ארקטוס בשנת 1975 ושרידים נוספים של הומינינים באפריקה.
 
ריצ'רד ליקי (באנגלית: Richard Leakey;‏ 19 בדצמבר 1944 – 2 בינואר 2022) היה אחד מחשובי החוקרים בתחומי הפלאונטולוגיה - חקר מוצא האדם, והארכאולוגיה.
ליקי היה בנם של לואיס ליקי ושל מרי ליקי. בחפירות שערך שפך אור על חוליה משמעותית בחקר מוצא האדם, כשאישר בממצאים ארכאולוגיים את התאוריה של אביו בדבר הקשר בין נפח המוח להתפתחות האדם.
ביוגרפיה > ילדות ונעורים

ליקי נולד בקניה. כילד, ליקי התגורר בניירובי, עם הוריו, לואיס ליקי, אוצר מוזיאון קורינדון, ומרי ליקי, מנהלת חפירות בערוץ אולדובאי, ושני אחיו, ג'ונתן ופיליפ. לאחים ליקי הייתה ילדות פעילה מאוד. לכל הבנים היו סוסי פוני והם השתתפו בתחרויות קפיצות  ומכשולים. בשנת 1956, בגיל 11, ליקי נפל מסוסו, שבר את גולגולתו והיה קרוב למוות. האירוע הזה הוא שהציל את נישואי הוריו. לואיס לואי שקל ברצינות לעזוב את מרי לטובת מזכירתו, רוזלי אוסבורן. ריצ'רד התחנן לאביו ממיטת חוליו לא לעזוב. זה היה הגורם המכריע. לואי נפרד מרוזלי והמשפחה חיה בהרמוניה מאושרת עוד כמה שנים.
בגיל צעיר ליקי בחר לפרנס את עצמו, לווה מהוריו 500 ליש"ט עבור רכישת רכב שטח מדגם לנד רובר ונכנס לעסקי חיפוש מאובנים ושרדי עצמות. עסקי העצמות הפכו לעסקי ספארי בשנת 1961. בשנת 1962 הוא קיבל רישיון טייס וערך סיורים לערוץ אולדובאי. מסקר אווירי מזדמן הוא גילה את הפוטנציאל של חופי אגם נטרון לפלאונטולוגיה. הוא הלך לחפש מאובנים בלנדרובר, אבל לא הצליח למצוא דבר, עד שהוריו ביקשו מהארכאולוג גלין אייזק ללכת איתו. אביו התרשם כל כך מהממצאים שלהם שהוא נתן להם כסף מתקציב שסיפק נשיונל ג'יאוגרפיק עבור משלחת של חודש. ליקי היה אחראי על הפרטים האדמיניסטרטיביים במשלחת. משועמם, הוא חזר לניירובי באופן זמני, אבל באותו רגע, המשלחת גילתה מאובן של פרנתרופוס בויזאי. משלחת שנייה הותירה את ליקי בתחושה שהוא מודר מהחלק המשמעותי ביותר של המחקר, הניתוח המדעי.
ביוגרפיה > נישואין ותחילת הקריירה

בשנת 1964 במשלחת השנייה שלו לאגם נאטרון, ליקי פגש את הארכאולוגית מרגרט קרופר. כשמרגרט חזרה לאנגליה, ליקי החליט ללכת בעקבותיה, ללמוד לתואר. הוא השלים את דרישות התיכון שלו תוך שישה חודשים; בינתיים מרגרט השלימה את התואר שלה באוניברסיטת אדינבורו. הוא עבר את מבחני הקבלה לקבלה לקולג', אבל ב-1965 הוא ומרגרט החליטו להתחתן ולחזור לקניה. אביו הציע לו עבודה במרכז לפרהיסטוריה ופלאונטולוגיה. הוא עבד עבורו, חפר באגם בארינגו והמשיך את עסקי הצילום שלו בספארי, והרוויח מספיק כסף כדי לקנות בית בקארן, פרבר של ניירובי. בתם אנה נולדה ב-1969, באותה שנה שבה התגרשו ליקי ומרגרט. הוא התחתן עם מייב ליקי בשנת 1970, ונולדו להם שתי בנות, לואיז (ילידת 1972) וסמירה (1974).
מותו

ליקי נפטר ב-2 בינואר 2022 בניירובי עיר הולדתו בקניה בגיל 77.
ספריו

בעברית
אנשי האגם, (יחד עם רוג'ר לוין), הוצאת מעריב, תל אביב, 1982, מאנגלית: נעמי כרמל.
מוצא האנושות, הוצאת הד-ארצי, אור יהודה, 1998, מאנגלית: תמר עמית
באנגלית
Origins (with Roger Lewin) (Dutton, 1977)
People of the Lake: Mankind and its Beginnings (with Roger Lewin) (Anchor Press/Doubleday, 1978)
Making of Mankind (Penguin USA, 1981)
One Life: An Autobiography (Salem House, 1983)
Origins Reconsidered (with Roger Lewin) (Doubleday, 1992)
The Origin of Humankind (Perseus Books Group, 1994)
The Sixth Extinction (with Roger Lewin) (Bantam Dell Pub Group, 1995)
Wildlife Wars: My Fight to Save Africa's Natural Treasures (with Virginia Morell) (St. Martin's Press, 2001)
ראו גם

מיני הומינידים קדומים
פלאואנתרופולוגיה
משפחת ליקי
הערות שוליים

1 2 3  עמוס כרמל, הפוליטיקה של הפאליאונתרופולוגיה, דבר, 4 בדצמבר 1981
↑  "האדם הראשון" נתגלה בקניה, על המשמר, 10 בנובמבר 1972
↑  צבי ינאי, ביי, ביי, לוסי?, באתר הארץ, 5 בנובמבר 2001
↑  יעקב שביט, אבות אבותינו באפריקה, כותרת ראשית, 26 בינואר 1983
| --- | --- |
בקרת זהויות :  NLI: 987007264212505171  PLWABN: 9810555923505606  BIBSYS: 90144185  BNE: XX965183  BnF: cb119118297 (data)  CANTIC: a11188595  CiNii: DA0055165X  GND: 119309262  ISNI: 0000 0000 8169 338X  LCCN: n77010797  LNB: 000243529  NDL: 00447116  NKC: xx0008889  NLA: 35755508  NLK: KAC199634978  NSK: 000387174  NTA: 068599749  RERO: 02-A003504860  SELIBR: 381297  SUDOC: 026975335  VIAF: 99598525   WorldCat (עם VIAF): 99598525
רואן וילסון

רואן רוברטו וילסון גורדון (בספרדית: Roan Roberto Wilson Gordon; נולד ב-1 במאי 2002 בלימון שבקוסטה ריקה) הוא כדורגלן קוסטה ריקאי המשחק בעמדת הקשר בקבוצת ז'יל ויסנטה מליגת העל הפורטוגלית ובנבחרת קוסטה ריקה.
קריירת מועדונים

וילסון החל את הקריירה המקצוענית שלו בלימון מליגת העל של קוסטה ריקה, במדיה ערך 48 הופעות ליגה והבקיע שני שערים.
ב-20 באוגוסט 2021 חתם במוניסיפל גרסיה מליגת העל של קוסטה ריקה.
בינואר 2023 חתם וילסון בז'יל ויסנטה מליגת העל הפורטוגלית.
קריירה בינלאומית

ב-2 ביוני 2022 ערך וילסון את הופעת הבכורה שלו בנבחרת קוסטה ריקה, בהפסד 2-0 לנבחרת פנמה במסגרת ליגת האומות של CONCACAF לעונת 2022/2023.
נכלל בסגל הנבחרת לטורניר מונדיאל 2022.